ΓΡΑΠΤΗ ΕΡΩΤΗΣΗ P-0089/03

υποβολή: Regina Bastos (PPE-DE) προς την Επιτροπή

(17 Ιανουαρίου 2003)

Θέμα: Η παύση δραστηριοτήτων τηςποδηματοποιΐας C & J Clark-Fbrica de Calado, Lda στον δήμο του Castelo de Paiva, Πορτογαλία

Η πολυεθνική C & J Clark, Fbrica de Calado, Lda με εργοστάσιο στον δήμο του Castelo de Paiva, στην Πορτογαλία, ανήγγειλε στις 10 Ιανουαρίου 2003 ότι πρόκειται να κλείσει το εργοστάσιό της που απασχολεί 588 εργαζομένους, οι οποίοι θα μείνουν άνεργοι.

Η ίδια η επιχείρηση αιτιολογεί την απόφασή της να κλείσει το εργοστάσιο λόγω της εισαγωγής επανωδερμάτων από την Ινδία και τη Ρουμανία και του στόχου της να διατηρήσει ανταγωνιστική διάρθρωση τιμών (ανακοίνωση προς τον τύπο στην οποία προέβη η Διοίκηση της Clark στις 10.1.2003).

Η Clarkείχε εγκατασταθεί στο Castelo de Paiva το 1988 και έλαβε ενισχύσεις τόσο εθνικές όσο και κοινοτικές, τον δε Μάϊο του 2000πέγραψε πρωτόκολλο με τον Δήμο με το οποίο αναλάμβανε τηνποχρέωση να διατηρήσει τις δραστηριότητές της τουλάχιστον έως το 2007 εις αντάλλαγμα των αθρόων δημόσιων επενδύσεων που είχε λάβει. Το Castelo de Paiva είναι περιοχή στο εσωτερικό της Πορτογαλίας, ιδιαίτερα εύθραστη από οικονομικής απόψεως, λόγος για τον οποίο η παύση δραστηριοτήτων της επιχείρησης αυτής θα έχει καταστροφικές οικονομικές και κοινωνικές συνέπειες.

Δεδομένου ότι η απόφαση αυτή δεν συμβιβάζεται με την κοινωνική ευθύνη των επιχειρήσεων, ζητώ από την Επιτροπή τις ακόλουθες πληροφορίες:

- Πότε ακριβώς χορηγήθηκαν κοινοτικοί πόροι στην επιχείρηση C & J Clark-Fbrica de Calado, Lda του Castelo de Paiva και και σε ποιο ύψος ανήρχοντο·

- Με ποιους όρους χορηγήθηκαν στην επιχείρηση οι προαναφερθέντες κοινοτικοί πόροι·

- Εάν η επιχείρηση C & J Clark-Fbrica de Calado, Lda παραβαίνει τιςποχρεώσεις της που πηγάζουν από την παροχή κοινοτικών κινήτρων, με ποιο τρόπο προτίθεται η Επιτροπή να αντιδράσει ώστε να την εμποδίσει να κλείσει, να εξασφαλίσει τη συνέχιση των δραστηριοτήτων της στο Castelo de Paiva και, συνεπώς, να εξασφαλίσει τις θέσεις εργασίας·

- Τέλος, ποια πολιτικά μέτρα προτίθεται να λάβει η Επιτροπή προκειμένου να προλαμβάνει και, εν εσχάτη ανάγκη, να επιβάλλει κυρώσεις σε παρόμοιες και επανειλημμένως απαντώμενες περιπτώσεις επιχειρήσεων οι οποίες εγκαθίστανται στην Ευρωπαϊκή Ένωση επωφελούμενες των κοινοτικών πόρων και, αφού αναλώσουν τα απορρέοντα πλεονεκτήματα και ωφέλη, ιδίως δε τα ανθρώπινα, μεταφέρουν αλλού τις δραστηριότητές τους·

Απάντηση της κας Διαμαντοπούλου Εξ ονόματος της Επιτροπής

(24 Φεβρουαρίου 2003)

Η Επιτροπή ενημερώνει τον κ. βουλευτή ότι η επιχείρηση C. & J. CLARK -Fbrica de Calado, Lda., έλαβε τις ακόλουθες ενισχύσεις:

1. Προηγούμενα κονδύλια (1986-1989)

>ΚΤΜ ΟΠΝΒΧΒ>

Αυτά τα ποσά χρησιμοποιήθηκαν για τη συγχρηματοδότηση των ενεργειών επαγγελματικής κατάρτισης το 1989.

2. Κοινοτικό πλαίσιο στήριξης (ΚΠΣ) II (1994-1999)

Η επιχείρηση έλαβε ενισχύσεις στο πλαίσιο του PEDIP II (Programa especifico para o Desenvolvimento Industrial Portugus), με συγχρηματοδότηση από το Ευρωπαϊκό Ταμείο Περιφερειακής Ανάπτυξης (FEDER) και το Ευρωπαϊκό Κοινωνικό Ταμείο (ΕΚΤ), στο πλαίσιο του μέτρου 3.1. Diagnsticos e Auditorias Empresariais και του μέτρου 4.6. Aco A — Aces de Demonstrao Empresarial.

Οι στόχοι αυτών των σχεδίων ήταν ο εκσυγχρονισμός, στην πρώτη περίπτωση με την διεξαγωγή διαγνώσεων και μελετών, και στη δεύτερη με την ευελιξία της παραγωγής μέσω συναφούς επαγγελματικής κατάρτισης.

Το ποσό που εγκρίθηκε για την παροχή κινήτρων ήταν 680 372 ευρώ, και καταβλήθηκαν τα παρακάτω ποσά:

>ΚΤΜ ΟΠΝΒΧΒ>

3. Όσον αφορά τις ενισχύσεις των ΕΚΤ, OE και OSS, η επένδυση πραγματοποιήθηκε από το 1995 έως το 1998, και 860 άτομα συμμετείχαν στην κατάρτιση. Τα χρηματοδοτούμενα σχέδια δεν προέβλεπαν αλλαγή στη θέση εργασίας.

Η χορήγηση χρηματοδοτήσεων από το ΕΚΤ όσον αφορά τις ενέργειες επαγγελματικής κατάρτισης δενπόκειται σε προϋποθέσεις που συνδέονται με την διαιώνιση των επιχειρήσεων, αλλά με την τήρηση των όρων πρόσβασης και επιλεξιμότητας που ορίζονται στους κανονισμούς που ίσχυαν εκείνη την περίοδο, για τη χορήγηση ενισχύσεων στο πλαίσιο του ΕΚΤ.

Η Επιτροπή κρίνει ότι κάθε επένδυση σε ανθρώπινους πόρους έχει ύψιστη σημασία σε εθνικό και περιφερειακό επίπεδο. Πρέπει να τονίσουμε ότι η χρηματοδότηση μέσω ΕΚΤ δενποστηρίζει την εταιρία αυτή καθεαυτή, αλλά παρέχει μια επένδυση σε ανθρώπινο δυναμικό και βελτιώνει την απασχολησιμότητα των εργαζομένων.

Εξάλλου, απ'όσο γνωρίζει η Επιτροπή, η εν λόγω επιχείρηση δεν έχει παραβιάσει τους κανόνες για τη χορήγηση κονδυλίων από τα διαρθρωτικά ταμεία.

4. Όσον αφορά τις ενισχύσεις του ΕΤΠΑ, χορηγήθηκαν από το κράτος μέλος στο πλαίσιο εγκεκριμένης κρατικής ενίσχυσης. Το κράτος πρέπει συνεπώς να μεριμνά ώστε να τηρούνται οι κοινοτικοί κανόνες ανταγωνισμού και ειδικότερα οι ισχύουσες κατευθυντήριες γραμμές σχετικά με τις κρατικές ενισχύσεις περιφερειακού χαρακτήρα(1), τις οποίες ενέκρινε η Επιτροπή το Μάρτιο του 1998. Οι κατευθυντήριες γραμμές προβλέπουν ότι τα χρηματοδοτούμενα ενεργητικά καθώς και οι θέσεις εργασίας που δημιουργήθηκαν θα διατηρηθούν τουλάχιστον για πέντε χρόνια από τη στιγμή που έγινε η επένδυση για την οποία χορηγήθηκε ενίσχυση. Σχετικά με την ενίσχυση που χορηγήθηκε στην επιχείρηση C & J Clark, η Επιτροπή θα ζητήσει από τις πορτογαλικές αρχές να επαληθεύσουν αν τηρήθηκαν αυτοί οι κανόνες.

5. Η Επιτροπή θα ήθελε επίσης ναπογραμμίσει ότι η οδηγία 98/59/ΕΚ(2) για τις ομαδικές απολύσεις προβλέπει ενημέρωση και διαβούλευση με τους εκπροσώπους των εργαζομένων στην περίπτωση που ο εργοδότης σκέφτεται να προχωρήσει σε ομαδικές απολύσεις. Αυτές οι διαβουλεύσεις πρέπει να γίνονται εγκαίρως ώστε να καταλήξουν σε μια συμφωνία και να καλύψουν, τουλάχιστον, τρόπους και μέσα για την αποφυγή των ομαδικών απολύσεων ή για να μειωθεί ο αριθμός των εργαζομένων που θα απολυθούν καθώς και για να αμβλύνουν τις συνέπειες με την προσφυγή σε συνοδευτικά κοινωνικά μέτρα. Τα μέτρα αυτά έχουν σκοπό, μεταξύ άλλων, τη βοήθεια για την επαναπασχόληση ή τον αναπροσανατολισμό των απολυομένων εργαζομένων.

Γενικότερα, η Επιτροπήποστηρίζει την ιδέα ότι οι επιχειρήσεις, όταν αποφασίζουν για την μετεγκατάστασή τους, πρέπει πάντα να λαμβάνουνπόψη τον αντίκτυπο αυτών των αποφάσεων στουςπαλλήλους τους καθώς και σε κοινωνική και περιφερειακή κλίμακα. Αυτό τονίστηκε πρόσφατα στην ανακοίνωση της Επιτροπής σχετικά με την εταιρική κοινωνική ευθύνη — μια συνεισφορά των επιχειρήσεων στη βιώσιμη ανάπτυξη(3).

Επιπλέον, η Επιτροπή κάλεσε τους ευρωπαίους κοινωνικούς εταίρους να ξεκινήσουν διάλογο για την πρόβλεψη και τη διαχείριση των αλλαγών ώστε να εφαρμοστεί μια δυναμική προσέγγιση στις κοινωνικές πτυχές της εταιρικής αναδιάρθρωσης. Οι κοινωνικοί εταίροι συμφώνησαν να εντάξουν αυτό το σημαντικό θέμα στο πρόγραμμα εργασίας που εγκρίθηκε πρόσφατα(4)(5).

(1) ΕΕ C 74 της 10.3.1998.

(2) Οδηγία 98/59/ΕΚ της 20ης Ιουλίου 1998 για προσέγγιση των νομοθεσιών των κρατών μελών που αφορούν τις ομαδικές απολύσεις, ΕΕ L 225 της 12.8.1998.

(3) COM(2002)347 τελικό.

(4) . Oramento da Economia.

(5) Ευρωπαϊκό Κοινωνικό Ταμείο.